SUID-AFRIKAANSE RADIOLIGA NUUS SONDAG 14 AUGUSTUS 2016 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deUr uie ie ee ee se se ee ee see oes (jOU Naam, FOEpsein en OTH) 


Die Suid-Afrikaanse Radioliga saai elke Sondag om 08:15 Sentraal Afrika Tyd in 
Afrikaans en om (8:30 Sentraal Afrika Tyd in Engels landswyd `n nuusbulletin 
uit op HEF sowel as op verskeie BHF- en UHF-herhalers. Vir Echolink - luister- 
aars is daar `n herleiding deur Johan, ZS6JPL. 'n Potgooi is ook beskikbaar op 
die Liga se webblad. 


Hierdie oudio bulletin kan van die Liga se webblad by www.sarl.org.za afgelaai 
word. `n Teks weergawe van hierdie en vorige bulletins kan ook daar verkry 
word en jy kan ook inteken om nuwe bulletins per e-pos te ontvang. 


Ons begin hierdie bulletin met die nuus van `n stil sleutel. 


Dit is met leedwese dat aangekondig moet word dat die sleutel van Colin Mc- 
Nally, ZS6MAC, op Maandag 8 Augustus 2016 stil geword het. 


Ons betuig ons innige meegevoel met sy familie en vriende. 
POUSE 
In die nuus vandag, 


BELANGRIKE HERINNERING VIR ZU LISENSIEHOUERS OUER AS 25 
JAAR 


VEERTIEN SUID-AFRIKAANSE VUURTORINGS OP DIE LUG VOL- 
GENDE NAWEEK 


en 


SUID-AFRIKAANSE RADIOLIGA HF DIGITALE KOMPETISIE VOL- 
GENDE SONDAG 


Bly ingeskakel vir meer inligting oor hierdie en ander interessante nuus items. 


** Die maandelikse Suid-Afrikaanse Radioliga Jeug Net sal gehou word vanmid- 
dag om 15:00 UTC. Sluit vanmiddag aan by Koos Fick, ZR6KF, op 7 070 kHz. 
Klubs word uitgenooi om die geleentheid te gebruik om jong persone aan ama- 
teurradio bekend te stel deur hulle te nooi om die geleentheid te gebruik om op 
die lug te praat onder die toesig van `n gelisensieerde radioamateur. 


** Een van die inisiatiewe van jou nuwe Raad is `n gereelde Nuusflits. Die eerste 
Nuusflits sal in hierdie week aan alle lede gestuur word en sal ook op die SARL 
se webtuiste verskyn. Die doel van die Nuusflits is om `n “Stand van die Liga” 
boodskap vanaf die President van die SARL aan radioamateurs te lewer. 


** As jy `n ZU lisensiehouer is en ouer as 25 is, sal jou lisensie op 31 Maart 
2017 verval en sal nie hernubaar wees nie. OKOSA beveel aan dat die betrokke 
persone in skryf vir `n Klas A lisensie kursus en die volgende RAF in Oktober 
2016 af te le. 


Die hersiene regulasies bepaal dat persone onder die ouderdom van 20 jaar 
die Klas B-eksamen aflê en indien suksesvol, `n ZU of Klas B lisensie hou tot 
ouderdom van 25 jaar , waarna, indien hulle wil voortgaan met amateurradio, 
die Klas A eksamen aflê om te kwalifiseer vir `n Klas A (ZS / ZR) lisensie. Op 
31 Maart 2017 verstryk die grasietydperk dat die SARL onderhandel het met 
OKOSA. 


Indien jy ouer is as 25 en nog steeds `n ZU lisensie houer is, skryf gerus die 
Oktober-eksamen. Die eksamen materiaal is gratis beskikbaar en kan afgelaai 
word by www.sarl.org.za. 


** SCS Space ( n filiaal in private besit van die Suid-Afrikaanse SCS Lugruimte 
groep) het n vennootskap met AMSAT SA aangegaan om te help met interna- 
sionale verspreide grondstasie fasiliteite vir hul @B50 satelliet, “nSight-1”. Die 
gebruik van verskeie grondstasies sal die aflaai van wetenskaplike data en beelde 
(32 m resolusie) wat gegenereer word deur die satelliet, vermeerder. OB50 is `n 
konstellasie van 50 CubeSats wat in `n lae aarde wentelbaan geplaas sal word 
om laer termosfeer van die aarde se bestudeer. (2B50 sal multi-punt, in-situ 
metings voorsien. Elke satelliet sal een van drie wetenskap sensors dra wat data 
daagliks sal genereer om afgelaai te word na die grondstasies. 


Dit is `n unieke geleentheid vir radioamateurs in Suid-Afrika om deel te neem 
in 'n interessante satelliet projek. Om deel te neem, stuur die besonderhede 
van jou stasie, soos send/ontvanger en antennas beskikbaar asook jou OTH 
na saamsat@intekom.co.za. Die volgende stap sal wees om deel te neem in 'n 
inligtingsessie wat op Skype in twee weke se tyd plaasvind. Meer besonderhede 
is beskikbaar op www.amsatsa.org.za. 


** Die volgende AMSAT SDR gesprek op Woensdag 24 Augustus. Die tweede 
AMSAT SDR Gesprek is verlede Woensdag gehou toe 'n basiese breinkaart om 
'n SDR transponder ontwikkel voorgestel en bespreek is. Gedurende die volgende 
twee weke sal die deelnemers die breinkaart invul wat dan tydens die volgende 
SDR gesprek bespreek sal word op Woensdag 24 Augustus. Vir meer inligting 
en hoe om deel te neem in die gesprek, besoek www.amsatsa.org.za. 


** BHEF DX kan tydens swak HF toestande gewerk word. Daar is baie lande 
regoor ons noordgrens, insluitend Namibië, Botswana, Angola, Zimbabwe, Zam- 
bié en Mosambiek. Verskeie van hierdie lande is reeds op BHF en wat nodig 
is, is om BHF aktiwiteit aan te moedig in soveel lande suid van die Sahara as 
moontlik. Ons lang kuslyn dek baie eilande soos Madagaskar, Reunion, Marion, 
Tristan da Cunha, Ascension en St Helena. Reunion-eiland is al baie keer op 
beide 144 MHz en 432 MH gewerk; tot `n maksimum afstand van sowat 3 240 
km op 144 MHz ESB en digitale modusse. Afdeling 2 en 5 stasies het kontak 
gemaak met Marion-eiland op 50 MH gelykgolf, ESB en FM oor 'n maksimum 
afstand van 1 880 km. 


Die afstand tussen Kaapstad en Liideritz is 845 km en is gewerk op beide 144 
MHZ en 432 MHz ESB. Kaapstad is sowat 3 000 km van St Helena Eiland af 
en dit moet `n maklike teiken op 144 MHz ESB of FM wees. Die uitdagings is 


daar, dit verg net ernstige amateurs om dit te aanvaar en te bevorder, maar jy 
sal `n horisontale Yagi en sowat 100 Watts nodig hê. 


Dan is daar die TEP seisoen wat strek van September tot November en weer 
vanaf Februarie tot April, wat Afdelings 3, 4, 5 en 6 in staat stel om DX te werk 
rondom die Middellandse See op 50, 70 en 144 MHz. 


Jy luister na `n nuusbulletin van die Suid-Afrikaanse Radioliga 


** Die sluitingsdatum vir jou SARL HF-foonkompetisie logstate is middernag 
vanaand en moet gestuur word aan zsdbfn@mweb.co.za. 


** Die sluitingsdatum vir die SARL JD Naelloop logstate is middernag op Dins- 
dag 16 Augustus en moet aan zs4bfn@mweb.co.za gestuur word. 


** Die oudste en oorspronklike Internasionale Amateur Radio Vuurtoring 
Naweek geleentheid is op die lug op Saterdag 20 en Sondag 21 Augustus. Jy 
sal al die inligting op www.illw.net vind. Die geleentheid is NIE `n kompetisie 
nie. Daar is geen pryse, sertifikate of ander aanloklikhede om deel te neem nie 
en dus is deelname gratis. 


Daar is veertien Suid-Afrikaanse vuurtorings wat deelneem. Wees op die uitkyk 
vir ZS9V vanaf die vuurtoring op Robbeneiland, TOTA AF-064 en ZSIDJR 
van die South Head Vuurtoring by Saldanhabaai - dit sal die eerste aktivering 
vir South Head wees. Ander vuurtorings is ZSIBAK by Kaap Agulhas, ZS1C 
by Kaap Hangklip, ZS1CT by Groenpunt, Kaapstad, ZS1FC by North Head, 
Saldanhabaai, ZS1FRGC by Slangkop Punt, ZS1OAK by Milnerton Vuurtoring, 
ZS1OAR by Danger Point, ZS2EC by Kaap Recife, ZS2PE by Seal Point, 4S27U 
by Donkin / The Hill, ZS5D by Cooper Vuurtoring en ZS5#HAC by die Noord- 
Sands Bluff Vuurtoring. Probeer om al veertien te werk. 


** Die doel van die HF Digitale kompetisie is vir deelnemers om kontak te maak 
met soveel amateurs in Suider-Afrika as moontlik op RTD en PSK31 op die 20, 
40 en 80 m amateur bande. Die kompetisie vind plaas vanaf 13:00 tot 16:30 
UTC op Sondag 21 Augustus 2016 met aktiwiteit op 3 580 tot 3 600 kHz, 7 040 
tot 7 060 kHz en 14 070 tot 14 099 kHz. Jy kan deelneem as `n enkel operateur 
enkel band stasie, `n enkel operateur alle bande stasie, `n multi operateur enkel 
band stasie of `n multi operateur alle bande stasie. Die uitruiling is `n RST 
verslag en `n opeenvolgende reeksnommer wat by 001 begin Digitale kontakte 
tel 2 punte. Kry al die reëls in die 2016 Blouboek. Stuur jou log in ADIF, 
Cabrillo of MS Excel-formaat en gemerk “jou roepsein HF Digitaal,” teen 28 
Augustus 2016 per e-pos aan zs4dbfn@mweb.co.za 


** Die Sasolburg Radio Club is tans besig met toetse op `n alternatiewe frek- 
wensie vir hul Leeukop herhaler op die N3 naby Warden, in die Oos-Vrystaat. 
Die herhaler maak deel uit van die VHF netwerk wat in 1993 gestig is en gee 
dekking aan die weste, noorde en oos-Vrystaat provinsie. Deur die jare het die 
klub die netwerk operasioneel gehou en van tyd tot tyd is dit opgegradeer om 
betroubare kommunikasie vir die amateurs te verskaf wat met die N1 en N3 reis 
te verskaf. 


Die doel van die toets is om inmenging te verminder deur en vanaf amateurs 
in die Wes-Rand en `n groter Gauteng streek. Die frekwensie is verander van 
145,625 MHz na 145,7375 MHz met `n 88,5 Hz CTCSS toon. Die Klub versoek 
verslae van gebruikers in die streek, en dit kan aan zsdsrk@gmail.com gestuur 
word. 


** Aansoek vir lidmaatskap van die Suid-Afrikaanse Radioliga is ontvang van 
die volgende persone - Ingo Berger, (hy wag vir sy roepsein) en Sinovuyo Nojoko, 
ZSL-1166 


Enige besware teen die aanvaarding van die aansoeke moet die Liga-sekretaris 
bereik per e-pos voor of op Woensdag 17 Augustus 2016, stuur dit aan secre- 
tary@sarl.org.za. Die Liga het nou 1 203 lede en 34 geaffilieerde klubs. 


** Hannes Coetzee, ZS6BZP, berig dat die verwagte sonaktiwiteitsvlak laag 
gaan wees. Die sigbare sonvlekke is tans stabiel met bykans geen kans vir 
ernstige sonfakkels nie. Diegene wat hulle eie frekwensievoorspellings wil doen, 
kan 'n verwagte effektiewe sonvlektelling van ongeveer 31 vir die week gebruik. 
Amateurs kan goeie openinge op die 15 tot 20 m bande verwag. Besoek gerus 
die webtuiste spaceweather.sansa.org.za vir meer inligting. 


Nou vir die dagboek van gebeure: 


Vandag - die SARL Jeug Net om 15:00 UTC op 7 070 en die sluitingsdatum vir 
SARL HF Foon logstate 16 Augustus - sluitingsdatum vir SARL YL Naelloop 
logstate 20 en 21 Augustus - Internasionale Vuurtoring en Ligskip Naweek 21 
Augustus - SARL HF Digitale Kompetisie 24 Augustus - AMSAT SDR Gesprek 
28 Augustus - SARL HF gelykgolf kompetisie en sluitingsdatum vir HF Digi- 
tale logstate 4 September - sluitingsdatum vir HF gelykgolf logstate 10 en 11 
September - SARL Nasionale Velddag 


Om hierdie bulletin mee af te sluit, `n herhaling van ons belangrikste item in 
die nuus vanoggend. 


Die maandelikse Suid-Afrikaanse Radioliga Jeug Net sal gehou word vanmiddag 
om 15:00 UTC. Sluit vanmiddag aan by Koos Fick, ZR6KF, op 7 070 kHz. 


As jy `n ZU lisensiehouer is en ouer as 25 is, sal jou lisensie op 31 Maart 2017 
verval en sal nie hernubaar wees nie. OKOSA beveel aan dat die betrokke 
persone in skryf vir `n Klas A lisensie kursus en die volgende RAFE in Oktober 
2016 skryf. 


** Die Suid-Afrikaanse Radioliga se nuusdiens nooi klubs en individue uit om 
nuusbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz 
AM en verskeie herleidings op BHF en UHF frekwensies regoor Suid-Afrika. 


'n Potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 3 230 kHz plaas. 

Ons ontvang graag jou sein rapporte, kommentaar en voorstelle, stuur 'n e- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZS4ABS, geredigeer deur Johan de Bruyn, 
ZSGJHB, en gelees deur ... iii se see vak ek ak Re Be be Ge He Gee Gee aak 


73 en 88, dankie dat jy geluister het. 
/EX 


